คือพึ่งแท้งไปเพราะทำงานยกของหนักเดินบ่อยตอนวันที 8 ส.ค 61 แล้วหลังจากนั้นวันที่12สิงหาเริ่มกินยาคุมเม็ดแรก มีกินช้าบ้างแต่กินครบทุกวัน วันที่26 มีเพศสัมพัธ์ไม่ได้ใส่ถุงยางแต่หลั่งนอก มีโอกาสท้องมั้ยคะแล้วถ้ากินยาคุมฉุกเฉินพร้อมยาคุมธรรมดาได้มั้ย ยังไงช่วยแนะนำหน่อยนะคะ
สวัสดีค่ะ หากได้แท้งลูกไปในวันที่ 8 ส.ค. และได้เริ่มทานยาคุมกำเนิดในวันที่ 12 ส.ค. ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีค่ะ และหากได้ทานทุกวัน ไม่มีวันที่ลืมทานยา แม้จะทานในเวลาที่ต่างกันไปบ้าง เช่น 2-3 ชั่วโมง ก็ไม่ได้ทำให้ประสิทธิภาพในการป้องกันการตั้งครรภ์ลดลง ดังนั้น การมีเพศสัมพันธ์ในวันที่ 26 ส.ค.ยาคุมกำเนิดก็จะช่วยป้องกันการตั้งครรภ์ได้ โดยจะช่วยป้องกันการตั้งครรภ์ได้มากกว่า 99% ไม่จำเป็นต้องทานยาคุมฉุกเฉิน (ซึ่งมีประสิทธิภาพในการป้องกันการตั้งครรภ์ที่น้อยกว่า) ค่ะ